ORDE do 5 de setembro de 2011 pola que se determinan os servizos mínimos dirixidos a garantir os servizos esenciais durante a folga convocada polos sindicatos CC.OO., CIG e UGT do sector de transporte de enfermos e accidentados en ambulancia na Comunidade Autónoma de Galicia, que se levará a cabo desde as 00.00 horas ás 24.00 horas do día 8 de setembro de 2011.
Consellería de Sanidade — III. Outras disposicións — 07/09/2011

O artigo 28.2 da Constitución española recoñece o dereito á folga como dereito fundamental da persoa.
O exercicio deste dereito na Administración e nas empresas, entidades e institucións públicas ou privadas, que presten servizos públicos ou de recoñecida e inaprazable necesidade, está condicionado ao mantemento dos servizos esenciais fixados no artigo 2 do Decreto 155/1988, do 9 de xuño (DOG núm. 116, do 20 de xuño), entre os que se atopa a sanidade.
O exercicio público da prestación da asistencia sanitaria non se pode ver afectado gravemente polo lexítimo dereito do exercicio de folga, xa que aquel é considerado e recoñecido prioritariamente en relación con este.
O artigo 3 do citado decreto faculta os conselleiros competentes por razón dos servizos esenciais afectados para que, mediante orde e diante de cada situación de folga, decidan o mínimo de actividade necesaria para asegurar o mantemento de tales servizos, así como para determinar o persoal necesario para a súa prestación.
A folga foi convocada polas organizacións sindicais CC.OO., CIG e UGT e afecta a todos os traballadores das empresas e centros de traballo afectados polo convenio colectivo de transporte de enfermos e accidentados en ambulancia na Comunidade Autónoma de Galicia.
Con base no anterior, e despois da audiencia ao comité de folga e aos responsables das prestacións de transporte sanitario no ámbito da folga, a conselleira
Artigo 1.
A convocatoria de folga afecta o persoal das empresas e centros de traballo afectados polo convenio colectivo de transporte de enfermos e accidentados en ambulancia na Comunidade Autónoma de Galicia, que terá lugar das 00.00 horas ás 24.00 horas do día 8 de setembro de 2011, e enténdese condicionada ao mantemento dos servizos mínimos que se establecen a continuación.
O ámbito da folga abrangue:
1. Transporte sanitario urxente, organizado e xestionado pola FPUSG –061, a través da RTSU (rede de transporte sanitario urxente). O servizo préstase mediante:
2. Ambulancias de soporte vital avanzado (ASVA) ou UVI móbiles, é dicir, ambulancias tipo III concertadas por US-061, que se corresponden cun total de 10 unidades, situadas en 10 bases. O horario de servizo é de 24 horas e a área de operatividade está limitada á poboación residente nunha isócrona de 20 minutos no contorno das bases.
3. Ambulancias de soporte vital básico correspondentes á rede de transporte sanitario urxente (RTSU), é dicir, ambulancias tipo II concertadas por US-061 que se corresponden cun total de 101 unidades. O número de bases por provincia é a seguinte: 31 bases na provincia da Coruña, con 36 vehículos; 19 bases na provincia de Lugo, con 20 vehículos; 14 bases na provincia de Ourense, con 15 vehículos, e 23 bases na provincia de Pontevedra, con 30 vehículos.
4. Transporte sanitario das altas hospitalarias e traslados intercentros, organizado e xestionado desde os hospitais e prestado con ambulancias tipos I, II e UVI móbil.
5. Transporte sanitario non urxente, xestionado desde as direccións provinciais e prestado con ambulancias tipos I, II e IV.
6. O transporte sanitario prestado polas empresas que afecte a enfermos ou accidentados na comunidade autónoma non incluído nos puntos anteriores.
A folga ten lugar en período estival, en que a actividade propia desas datas e o maior número de desprazamentos pola rede de comunicación viaria fan que poidan ocorrer accidentes e darse situacións de urxencia de difícil resolución se non están dispoñibles todos os recursos de transporte urxente, dado que non se pode prever a demanda.
A rede de transporte sanitario urxente de Galicia (RTSU) está organizada en razón a unha superficie, unha poboación e un complexo mapa de isócronas, onde cada recurso garante o servizo a unha poboación nunha área determinada, cun persoal especificamente formado para este tipo de asistencia.
Por estes motivos o número de ambulancias contratadas está axustado, de tal xeito que, os servizos mínimos para garantir a protección da saúde da poboación deben dar resposta ao 100% dos servizos solicitados pola
Fundación Pública Urxencias Sanitarias 061.
O resto dos traslados que se recollen como esenciais xustifícanse polas necesidades asistenciais específicas de diferentes grupos, e tamén para garantir a protección do dereito a saúde de pacientes en situacións especiais, en que calquera demora na asistencia derivada da falta de medios de transporte e asistencia adecuada poida desencadear un risco vital.
Os servizos mínimos que se fixan resultan totalmente imprescindibles para manter a necesaria cobertura asistencial respecto ao transporte sanitario a través das empresa afectadas pola folga, coa finalidade de evitar que se produzan prexuízos graves para a saúde.
Tales mínimos responden á necesidade de compatibilizar o respecto ineludible ao exercicio do dereito á folga coa adecuada atención a enfermos e accidentados que, baixo ningún concepto, poden quedar desasistidos polas características do servizo dispensado.
Os criterios reitores para a determinación do persoal necesario para o mantemento dos servizos esenciais na folga referida son os seguintes:
1. Unha cobertura do 100% respecto da atención urxente prestada a través do 061.
2. O 100% dos servizos de transporte para enfermos que requiran tratamentos continuados de oncoloxía e diálise.
3. Para a realización de traslados inter e intrahospitalarios e doutros servizos que poderán ser demandados polos centros hospitalarios, mantendo como mínimo un vehículo, determinarase o 50% de efectivos por quendas de traballo, que ten que incluír inescusablemente os vehículos de soporte vital avanzado asignados a cada centro.
4. No traslado para consultas externas e probas diagnósticas en pacientes ambulatorios, cubrirase o servizo no caso de que o paciente necesite padiola.
Artigo 2.
Con base nos criterios anteriores, no anexo desta orde recóllense as bases asistenciais e o número de ambulancias medicalizadas precisas para cubrir os servizos mínimos na xornada de folga.
A determinación concreta do persoal que debe cubrir os servizos mínimos será realizada pola dirección da empresa, mediante comunicación nominativa e individual do dito persoal.
A designación deberá ser publicada nos taboleiros de anuncios da empresa con antelación ao comezo da folga.
O persoal designado que dexexe exercer o seu dereito de folga poderá instar a súa substitución por outro/a profesional da empresa que voluntariamente acepte o cambio de xeito expreso.
No expediente de determinación de servizos mínimos da empresa, que estará dispoñible para xeral coñecemento do persoal destinatario, deberá quedar constancia dos criterios e xustificación ponderados para determinar os ditos servizos.
Artigo 3.
Os paros e alteracións no traballo por parte do persoal necesario para o mantemento dos servizos mínimos determinados serán considerados ilegais para os efectos do establecido no artigo 16.1 do Real decreto lei 17/1977, do 4 de marzo (BOE núm. 58, do 9 de marzo).
Artigo 4.
O disposto nos artigos anteriores non significará ningún tipo de limitación dos dereitos que a normativa reguladora da folga recoñece ao persoal nesta situación, nin tampouco sobre a tramitación e efectos das peticións que a motiven.
Artigo 5.
Sen prexuízo do que establecen os artigos anteriores, deberanse observar as normas legais e regulamentarias vixentes en materia de garantías á poboación e aos usuarios do servizos sanitarios. Os altercados ou incidentes que se produzan serán obxecto de sanción con base nas normas vixentes.
Disposicion derradeira.
Esta orde producirá efectos e entrará en vigor o mesmo día da súa publicación no Diario Oficial de Galicia.
Santiago de Compostela, 5 de setembro de 2011.
Provincia da Coruña:
Total: 31 bases/36 ambulancias.
Provincia de Lugo:
Total: 19 bases/20 ambulancias.
*Entre parénteses número de recursos cando a base ten máis dun.
Provincia de Ourense:
Total: 14 bases/15 ambulancias.
Provincia de Pontevedra:
Total: 23 bases/30 ambulancias.
Total Galicia: 87 bases/101 ambulalancias.
*Estas unidades están operativas 12 horas en horario diúrno.
En Vigo tres das unidades teñen este horario.
En Ponteareas unha das unidades ten este horario.
A
mbulancias medicalizadas: